stanford-oval/wikipedia huggingface dataset:
อาณาจักรแห่งพิภพวานร

| อาณาจักรแห่งพิภพวานร |
| --- | --- |
ใบปิดภาพยนตร์
กำกับ: เวส บอล
เขียนบท:  จอช ฟรีดแมน  
สร้างจาก:   ตัวละคร โดย ริก จาฟฟา อแมนดา ซิลเวอร์  แนวความคิดจาก พิภพวานร โดย ปีแยร์ บูล 
อำนวยการสร้าง:   เวส บอล  โจ ฮาร์ตวิก จูเนียร์  ริก จาฟฟา  อแมนดา ซิลเวอร์  เจสัน รีด 
นักแสดงนำ:   โอเวน ทีก  เฟรยา อัลลัน  เควิน ดูแรนด์  ปีเตอร์ มาคอน  วิลเลียม เอช. เมซี 
กำกับภาพ: กยูลา พาดอส
ตัดต่อ: แดน ซิมเมอร์แมน
ดนตรีประกอบ: จอห์น เพซาโน
บริษัทผู้สร้าง:   เชอร์นินเอ็นเตอร์เทนเมนต์  ออดบอลเอ็นเตอร์เทนเมนต์  ชินโบนโปรดักชัน  
ผู้จัดจำหน่าย: ทเวนตีท์เซนจูรีสตูดิโอส์
วันฉาย:   2 พฤษภาคม ค.ศ. 2024 (2024-05-02) (โรงละครแกรมแมนส์ไชนิส)  10 พฤษภาคม ค.ศ. 2024 (2024-05-10) (สหรัฐ)  9 พฤษภาคม ค.ศ. 2024 (2024-05-09) (ไทย) 
ประเทศ: สหรัฐ
ภาษา: อังกฤษ
ทุนสร้าง: 160 ล้านดอลลาร์สหรัฐ
ทำเงิน: 397 ล้านดอลลาร์สหรัฐ
อาณาจักรแห่งพิภพวานร (อังกฤษ: Kingdom of the Planet of the Apes) เป็นภาพยนตร์โลดโผนบันเทิงคดีแนววิทยาศาสตร์สัญชาติอเมริกันที่ออกฉายในปี ค.ศ. 2024 กำกับโดยเวส บอล จากบทภาพยนตร์โดยจอช ฟรีดแมน, ริก จาฟฟา, อแมนดา ซิลเวอร์ และแพทริก ไอสัน และอำนวยการสร้างโดยโจ ฮาร์ตวิก จูเนียร์, จาฟฟา, ซิลเวอร์ และเจสัน รีด โดยเป็นภาคต่อเอกเทศของ มหาสงครามพิภพวานร (2017) เดินเรื่อง 300 ปีหลังจากนั้น และเป็นภาคที่สี่ของภาพยนตร์ที่นำมาสร้างใหม่อีกครั้งจากทั้งหมดสิบภาคในแฟรนไชส์ พิภพวานร ภาพยนตร์เรื่องนี้นำแสดงโดยโอเวน ทีก รับบทนำร่วมกับเฟรยา อัลลัน, เควิน ดูแรนด์, ปีเตอร์ มาคอน และ วิลเลียม เอช. เมซี
การพัฒนาภาพยนตร์เรื่อง พิภพวานร ในเรื่องใหม่นี้เริ่มขึ้นในเดือนเมษายน ค.ศ. 2019 หลังจากที่ดิสนีย์เข้าซื้อกิจการทเวนตีชเซนจูรีฟอกซ์ โดยมีบอลเป็นผู้เขียนบทและผู้กำกับในเดือนธันวาคมนั้น ต้นฉบับเรื่องของภาพยนตร์ส่วนใหญ่เขียนขึ้นในช่วงการแพร่ระบาดของโควิด-19 ในปี 2020 โดยจะเริ่มการคัดเลือกนักแสดงในเดือนมิถุนายน ค.ศ. 2022 หลังจากต้นฉบับเรื่องได้เสร็จสิ้น ทีกได้รับบทนำในเดือนสิงหาคมนั้น โดยมีการเปิดเผยชื่อภาพยนตร์เรื่องนี้และการคัดเลือกนักแสดงเพิ่มเติมในเดือนถัดมา การถ่ายภาพยนตร์ฉากสำคัญเริ่มในเดือนตุลาคม ค.ศ. 2022 ในซิดนีย์ และเสร็จสิ้นในเดือนกุมภาพันธ์ ค.ศ. 2023
อาณาจักรแห่งพิภพวานร เปิดตัวรอบปฐมทัศน์ที่โรงละครทีซีแอลไชนิส ในลอสแองเจลิสเมื่อวันที่ 2 พฤษภาคม ค.ศ. 2024 และเข้าฉายโดยทเวนตีท์เซนจูรีสตูดิโอส์ในสหรัฐ วันที่ 10 พฤษภาคม ค.ศ. 2024 และในประเทศไทย วันที่ 9 พฤษภาคม ค.ศ. 2024 ภาพยนตร์ได้รับคำวิจารณ์ในเชิงบวก พร้อมคำชมด้านการกำกับ ลำดับการแสดง เอฟเฟ็กต์ภาพ และการแสดงของนักแสดง
ภาพยนตร์ทำรายได้ 397 ล้านดอลลาร์ จากทุนสร้าง 160 ล้านดอลลาร์สหรัฐ เป็นภาพยนตร์ที่เปิดตัวทั่วโลกสูงสุดของแฟรนไชน์
เรื่องย่อ

หลังจากเหตุการณ์ มหาสงครามพิภพวานร (2017) ผ่านไป 300 ปี หลายชั่วอายุคน อารยธรรมของวานรได้ถือกำเนิดขึ้นจากโอเอซิสที่ซีซาร์เป็นผู้นำลิง ในขณะที่มนุษย์ได้ถดถอยไปสู่สภาวะที่ป่าเถื่อน เมื่อผู้นำวานร พร็อกซีมัส ซีซาร์ บิดเบือนคำสอนของซีซาร์ และกดขี่กลุ่มอื่น ๆ เพื่อค้นหาร่องรอยสุดท้ายของเทคโนโลยีมนุษย์ โนอา ลิงชิมแปนซีธรรมดาก็ได้เริ่มต้นการเดินทางเคียงข้างมนุษย์หญิงสาวชื่อ เม ซึ่งเธอเป็นกุญแจสำคัญของอนาคตความสัมพันธ์ของวานรและมนุษย์
นักแสดง > วานร

โอเวน ทีก รับบทเป็น โนอา, ชิมแปนซีหนุ่มที่เกิดรุ่นหลังสมัยของซีซาร์ ทายาทของโคโร่ ผู้นำแห่งเผ่าอินทรีตะวัน
เควิน ดูแรนด์ รับบทเป็น พร็อกซีมัส ซีซาร์, ผู้ปกครองชิมแปนซีผู้ทรงพลังซึ่งเป็นผู้ทะเยอทะยานนำกลุ่มลิงชายฝั่งในการค้นหาเทคโนโลยีของมนุษย์
ปีเตอร์ มาคอน รับบทเป็น รากา อุรังอุตังผู้ชาญฉลาด มีคุณธรรม และสืบทอดคำสอนของซีซาร์ และเป็นพันธมิตรกับโนอา
ลิเดีย เพกแฮม รับบทเป็น ซูนา ชิมแปนซีสาว และ คนรักของโนอา
ทราวิส เจฟเฟอรี รับบทเป็น อานาย่า ลิงชิมแปนซีหนุ่มและเพื่อนสนิทของโนอา
ซารา ไวส์แมน รับบทเป็น ดาร์ แม่ของโนอา
นีล แซนดิแลนด์ส รับบทเป็น โคโร พ่อของโนอา ผู้นำแห่งเผ่าอินทรีตะวัน
อีกา ดาร์วิล รับบทเป็น ซิลวา กอริลลาลุ่มตะวันตกและเป็นหัวหน้าผู้บัญชาการกองทัพของพร็อกซีมัส
ราส-ซามูเอล เวลด์ อาอับซี รับบทเป็น ไลท์นิ่ง ทหารชิมแปนซีแห่งกองทัพพร็อกซิมัส
คาริน โคโนวัล รับบท มอริซ อุรังอุตังบอร์เนียว พันธมิตรของซีซาร์และแม่ของโนว่าหญิง ตัวละครจากภาพยนตร์เรื่องที่แล้ว ปรากฏตัวในบทนำของเรื่อง
นักแสดง > มนุษย์

เฟรยา อัลลัน รับบทเป็น เม, หญิงสาวป่าเถื่อนที่ร่วมเดินทางไปกับโนอาเพื่อนัยยะแอบแฝง
วิลเลียม เอช. เมซีรับบท เทรวาธาน มนุษย์ชายผู้คอยอ่านประวัติศาสตร์ให้พร็อกซีมัส
ดิเชน ลาคแมน รับบทเป็น โคริน่า ผู้นำฐานทัพดาวเทียมของมนุษย์
เสียงพากย์ภาษาไทย

โนอา – วิทวัจน์ สีลาจันทร์
เม – จินดานุช โชคดีภูษิต
พร็อกซีมัส ซีซาร์ – รัตนชัย เหลืองวงศ์งาม
รากา – เกรียงศักดิ์ เหรียญทอง
เทรวาธาน – คุณจิราวัฒน์ วชิรศรัณย์ภัทร
การเข้าฉาย

อาณาจักรแห่งพิภพวานรมีกำหนดเข้าฉายในสหรัฐ วันที่ 10 พฤษภาคม ค.ศ. 2024
แหล่งข้อมูลอื่น

อาณาจักรแห่งพิภพวานร ที่อินเทอร์เน็ตมูวีเดตาเบส
อารามฮลาลุง

| อารามฮลาลุง |
| --- | --- |
พระพุทธรูปและจิตรกรรมฝาหนังในอารามฮลาลุง
ศาสนา
ศาสนา: ศาสนาพุทธแบบทิเบต
ที่ตั้ง
ที่ตั้ง: สปีตี รัฐหิมาจัลประเทศ ประเทศอินเดีย
ประเทศ: อินเดีย
พิกัดภูมิศาสตร์: 32°08′46″N 78°14′06″E﻿ / ﻿32.146°N 78.235°E﻿ / 32.146; 78.235
สถาปัตยกรรม
เริ่มก่อตั้ง: ศตวรรษที่ 10
อารามฮลาลุง (อังกฤษ: Lhalung Monastery) เป็นอารามพุทธแบบทิเบตเก่าแก่ในสปีตี รัฐหิมาจัลประเทศ ประเทศอินเดีย สถาปนาขึ้นโดยรินเชน ซังโป กษัตริย์แห่งกูเกในปลายศตวรรษที่ 10 ตั้งอยู่ที่ความสูง 3,658 เมตรจากระดับน้ำทะเล
คำว่า "ฮลาลุง" มาจากคำว่า เทวดา (lha) กับ สถานที่ (lung) จึงแปลว่า สถานที่แห่งเทวดา ว่ากันวาเทสดาแห่งฮลาลุงเป็นเจ้าแห่งเทวดาทั้งปวงในแถบนี้ และมาจากเขาทังมาร์ (Tangmar mountain) ด้านหลังของหมู่บ้าน เขาลูกนี้ว่ากันว่าจะเปลี่ยนสีไปตามอารมณ์ของเทวดา หากเขาเป็นสีแดงหมายถึงอารมณ์โกรธ สีเหลืองหมายถึงอารมณ์สุข เป็นต้น
หมู่บ้านฮลาลุงประกอบด้วยบ้าน 45 หลัง และตั้งอยู่ห่างไป 14 กิโลเมตรจากถนนเส้นหลัก หมู่บ้านนี้ถือว่ามีขนาดใหญ่ที่สุดในหุบเขาลิงที (Lingti valley) ในบางส่วนสามารถพบซากกำแพงโบราณที่ล้อมรอบอารามไว้อยู่ เป็นไปได้ว่าพื้นที่นี้สร้างขึ้นเป็นมโชชอร์ (choshor) หรือสถานที่สำหรับเรียนและถกประเด็น มากกว่าจะเป็นหมู่บ้านอารามหรือเพียงอารามสำหรับศาสนิกชนเพียงเท่านั้น ภายในอารามยังมีต้นไม้ศักดิ์สิทธิ์ซึ่งเชื่อว่าอายุเก่าแก่พอกับอารามหลังแรกสุด
อายุรศาสตร์

อายุรศาสตร์ (อังกฤษ: Internal medicine; เรียกโดยย่อว่า medicine) เป็นสาขาหนึ่งของการแพทย์เฉพาะทางซึ่งเกี่ยวกับการป้องกัน การวินิจฉัยและการรักษาโรคและความผิดปกติในร่างกายผู้ใหญ่ เรียกแพทย์ที่ศึกษามาเฉพาะทางอายุรศาสตร์ว่า อายุรแพทย์ (internists) ซึ่งต้องสำเร็จการศึกษาแพทยศาสตรบัณฑิต และสำเร็จการศึกษาเป็นแพทย์ประจำบ้านด้านอายุรศาสตร์ได้ผ่านการสอบเพื่อประกาศนียบัตรบัณฑิตสาขาวิชาอายุรศาสตร์ และได้รับวุฒิบัตรหรือหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาอายุรศาสตร์ หรือสาขาต่าง ๆ ทางอายุรศาสตร์ ซึ่งในประเทศไทยออกให้โดยแพทยสภา
อายุรศาสตร์เฉพาะทาง

ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางอายุรศาสตร์ โดยจำแนกเป็นอายุรศาสตร์เฉพาะทางดังต่อไปนี้
อายุรศาสตร์โรคหัวใจ เกี่ยวข้องกับความผิดปกติของหัวใจและหลอดเลือด
อายุรศาสตร์โรคข้อและรูมาติซั่ม เกี่ยวข้องกับความผิดปกติทางรูมาติซึม
อายุรศาสตร์โรคต่อมไร้ท่อและเมตะบอลิสม เกี่ยวข้องกับความผิดปกติของระบบต่อมไร้ท่อ และสารคัดหลั่งที่เรียกว่าฮอร์โมน
อายุรศาสตร์โรคภูมิแพ้และภูมิคุ้มกันทางคลินิก เกี่ยวข้องกับความผิดปกติของระบบภูมิคุ้มกัน
อายุรศาสตร์โรคระบบทางเดินอาหาร เกี่ยวข้องกับความผิดปกติของระบบทางเดินอาหาร
อายุรศาสตร์โรคระบบหายใจและภาวะวิกฤตโรคระบบการหายใจ เกี่ยวข้องกับความผิดปกติของปอดและทางเดินหายใจ
อายุรศาสตร์มะเร็งวิทยา เกี่ยวข้องกับการรักษามะเร็งด้วยเคมีบำบัด
อายุรศาสตร์โรคเลือด เกี่ยวข้องกับการรักษาความผิดปกติของเลือด และอวัยวะที่เกี่ยวข้องกับการสร้างเลือด
อายุรศาสตร์โรคติดเชื้อ เกี่ยวข้องกับโรคที่เกิดจากเชื้อจุลชีพ อาทิ ไวรัส แบคทีเรีย เชื้อรา หรือปรสิต
อายุรศาสตร์โรคไต เกี่ยวข้องกับการศึกษาการทำงานและความผิดปกติของไต
ตจวิทยา เกี่ยวข้องกับการรักษาความผิดปกติของผิวหนัง
ประสาทวิทยา เกี่ยวข้องกับความผิดปกติของระบบประสาท
เวชบำบัดวิกฤต เกี่ยวข้องกับการประคับประคองและดูแลระบบอวัยวะต่าง ๆ ในผู้ป่วยวิกฤตและผู้ป่วยที่ต้องการการติดตามอย่างใกล้ชิด
แหล่งข้อมูลอื่น

ราชวิทยาลัยอายุรแพทย์แห่งประเทศไทย
Royal College of Physicians and Surgeons of Canada เก็บถาวร 2 เมษายน 2019 ที่ เวย์แบ็กแมชชีน
Royal Australasian College of Physicians
Internal Medicine Society of Australia and New Zealand เก็บถาวร 31 สิงหาคม 2016 ที่ เวย์แบ็กแมชชีน
Western US Internal Medicine Positions เก็บถาวร 11 พฤษภาคม 2008 ที่ เวย์แบ็กแมชชีน
Sickle Cell Research เก็บถาวร 11 พฤษภาคม 2008 ที่ เวย์แบ็กแมชชีน
American College of Physicians
Doctors for Adults.com เก็บถาวร 18 กันยายน 2020 ที่ เวย์แบ็กแมชชีน
The American Board of Internal Medicine ผู้เชี่ยวชาญเฉพาะสาขาในประเทศสหรัฐ
Canadian Society of Internal Medicine เก็บถาวร 15 กรกฎาคม 2006 ที่ เวย์แบ็กแมชชีน
The American College of Osteopathic Internists
Henry Ford Hospital Internal Medicine เก็บถาวร 16 ตุลาคม 2008 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
อายส์ออฟวาคานด้า

| อายส์ออฟวาคานด้า |
| --- | --- |
ประเภท:   นิยายแนวแอ็กชั่นผจญภัย  ดราม่า  นิยายแนววิทยาศาสตร์  ซูเปอร์ฮีโร่ 
สร้างโดย: ท็อดด์ แฮร์ริส
เค้าโครงจาก: วาคานด้า โดย สแตน ลี แจ็ก เคอร์บี
พัฒนาโดย: ไรอัน คูเกลอร์
กำกับโดย: ท็อดด์ แฮร์ริส
แสดงนำ:   วินนี่ ฮาร์โลว์  เครส วิลเลียมส์  แพทริเซีย เบลเชอร์  แลร์รี เฮอรอน  อดัม โกลด์  ลินน์ วิทฟิลด์  ฌัก โคลิมอน  โจนา เซียว  ไอแซก โรบินสัน-สมิธ  แกรี่ แอนโธนี่ วิลเลียมส์  ซีค อัลตัน  สตีฟ ทูแซ็งต์  อานิกา โนนี โรส 
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
การผลิต
ผู้อำนวยการผลิต:   ไรอัน คูเกลอร์  แบรด วินเดอร์บอม  เควิน ไฟกี  หลุยส์ ดิเอสโพซิโต  ซินซี คูเกลอร์  เซฟ โอฮาเนียน  คาเลีย คิง  ท็อดด์ แฮร์ริส  ดาน่า วาสเกซ-เอเบอร์ฮาร์ด 
บริษัทผู้ผลิต:   มาร์เวลสตูดิโอส์แอนิเมชัน  Proximity Media 
ออกอากาศ
เครือข่าย: ดิสนีย์+
การแสดงที่เกี่ยวข้อง
ละครชุดทางโทรทัศน์ในจักรวาลภาพยนตร์มาร์เวล
อายส์ออฟวาคานด้า (อังกฤษ: Eyes of Wakanda) เป็นซีรีส์แอนิเมชั่นทางโทรทัศน์ของอเมริกาที่กำลังจะเปิดตัว สร้างโดย ท็อดด์ แฮร์ริส สำหรับบริการสตรีมมิ่งทางดิสนีย์+ โดยอิงจากสถานที่ในมาร์เวลคอมิกส์ในชื่อ Wakanda โดยตั้งใจให้เป็นซีรีส์ทางโทรทัศน์ลำดับที่ 15 ในจักรวาลภาพยนตร์มาร์เวล (MCU) จากมาร์วเวลสตูดิโอส์ และผลิตโดยมาร์เวลสตูดิโอส์แอนิเมชัน ร่วมกับ พร็อกซิมิตีมีเดีย โดยมีความต่อเนื่องร่วมกับภาพยนตร์ของแฟรนไชส์ เรื่องราวจะเล่าถึง ฮาตุต ซาราเซ นักรบวากันดาที่กอบกู้วัตถุโบราณไวเบรเนียมตลอดประวัติศาสตร์ โดยมีแฮร์ริสเป็นผู้กำกับ
ซีรีส์เรื่องนี้มีนักแสดงนำ ได้แก่ วินนี่ ฮาร์โลว์, เครส วิลเลียมส์, แพทริเซีย เบลเชอร์, แลร์รี เฮอรอน, อดัม โกลด์, ลินน์ วิทฟิลด์, ฌัก โคลิมอน, โจนา เซียว, ไอแซก โรบินสัน-สมิธ, แกรี แอนโธนี วิลเลียมส์, ซีค อัลตัน, สตีฟ ทูแซ็งต์ และ อานิก้า โนนี โรส ในเดือนกุมภาพันธ์ ค.ศ. 2021 มีการประกาศข้อตกลงโดยรวมระหว่างดิสนีย์และพร็อกซิมิตี้มีเดียของ ไรอัน คูเกลอร์ มีการเปิดเผยว่าซีรีส์แอนิเมชั่นกำลังอยู่ในระหว่างการพัฒนาในเดือนมีนาคม ค.ศ. 2023 และได้รับการประกาศอย่างเป็นทางการในชื่อ อายส์ออฟวาคานด้า ในเดือนธันวาคม ค.ศ. 2023 การมีส่วนร่วมของแฮร์ริสได้รับการเปิดเผยในเดือนมีนาคม ค.ศ. 2024 ซึ่งแตกต่างจากซีรีส์อื่น ๆ ของมร์เวลแอนิเมชัน จนถึงจุดนั้น อายส์ออฟวาคานด้า มีความเชื่อมโยงที่มากขึ้นกับทรัพย์สินอื่น ๆ ของจักรวาลภาพยนตร์มาร์เวล ซึ่งมีอยู่ในจุดต่าง ๆ ของเส้นเวลาศักดิ์สิทธิ์ของแฟรนไชส์
อายส์ออฟวาคานด้า มีกำหนดฉายรอบปฐมทัศน์บนดิสนีย์+ ในวันที่ 6 สิงหาคม ค.ศ. 2025 และจะมีทั้งหมด 4 ตอน ซึ่งจะเป็นซีรีส์เรื่องแรกของเฟสที่ 6 ของจักรวาลภาพยนตร์มาร์เวล
บทนำ

ฮาตุต ซาราเซ นักรบแห่งวาคานด้าปฏิบัติภารกิจอันตรายทั่วโลกเพื่อค้นหาโบราณวัตถุของไวเบรเนียมตลอดประวัติศาสตร์
นักแสดงและตัวละคร

วินนี่ ฮาร์โลว์
เครส วิลเลียมส์ รับบทเป็น เดอะไลออน
พาตริเซีย เบลเชอร์
แลร์รี เฮอร์รอน
อดัม โกลด์
ลินน์ วิทฟิลด์
ฌัก โคลิมอน
โจน่า เซียว
ไอแซก โรบินสัน-สมิธ
แกรี่ แอนโธนี วิลเลียมส์
ซีค อัลตัน
สตีฟ ทูแซ็งต์
อานิกา โนนิ โรส
อาณาเขตแถลงข่าวการบิน

แผนที่แสดงอาณาเขตแถลงข่าวการบินของประเทศสหรัฐอเมริกา รวมทั้งเขตของแคนาดาและประเทศเพื่อนบ้าน
ในการเดินอากาศ อาณาเขตแถลงข่าวการบิน (อังกฤษ: Flight information region หรือ FIR) คืออาณาเขตเฉพาะของน่านฟ้าซึ่งมีงานแถลงข่าวการบิน (Flight information service) และงานเตือนภัยการบิน (Alerting service หรือ ALRS) ให้บริการ มันเป็นการแบ่งส่วนขนาดใหญ่ที่สุดของน่านฟ้าที่ใช้กันในปัจจุบัน โดยมีใช้มาตั้งแต่ปี ค.ศ. 1947 เป็นอย่างน้อย
ทุกส่วนแบ่งของชั้นบรรยากาศนั้นเป็นของอาณาเขตแถลงข่าวการบินที่เจาะจง ซึ่งน่านฟ้าของประเทศที่มีขนาดเล็กจะถูกล้อมรอบด้วยอาณาเขตแถลงข่าวการบินเพียงส่วนเดียว ในทางกลับกันน่านฟ้าของประเทศที่มีขนาดใหญ่จะมีการแบ่งแยกอาณาเขตแถลงข่าวการบินออกเป็นภูมิภาคต่าง ๆ
บางอาณาเขตแถลงข่าวการบินนั้นล้อมรอบน่านฟ้าของดินแดนหลายประเทศ น่านฟ้ามหาสมุทรนั้นถูกแบ่งออกเป็นหลายอาณาเขตแถลงข่าวมหาสมุทร (Oceanic Information Regions) และมีการมอบหมายให้หน่วยงานที่มีพรมแดนติดกันเป็นผู้ดูแลภูมิภาคนั้น การแบ่งนั้นถูกดำเนินการโดยข้อตกลงระหว่างประเทศผ่านองค์การการบินพลเรือนระหว่างประเทศ (ICAO)
อาณาเขตแถลงข่าวการบินนั้นไม่มีขนาดอันเป็นมาตรฐาน เนื่องจากขึ้นอยู่กับความสะดวกในการบริหารจัดการของประเทศที่เกี่ยวข้อง ในบางกรณีมีการแบ่งอาณาเขตแถลงข่าวการบินในแนวดิ่ง ในกรณีนี้ส่วนแบ่งด้านล่างจะถูกคงชื่อไว้ ในขณะที่น่านฟ้าด้านบนจะถูกตั้งชื่อเป็นอาณาเขตแถลงข่าวด้านบน (UIR)
งานแถลงข่าวและงานเตือนภัยนั้นคือการให้บริการระดับพื้นฐานของบริการจราจรทางอากาศ ซึ่งให้ข้อมูลเกี่ยวกับการดำเนินการบินที่ปลอดภัยและมีประสิทธิภาพ และแจ้งไปยังหน่วยงานที่เกี่ยวข้องเมื่ออากาศยานนั้นตกอยู่ในสถานการณ์ที่ลำบาก การบริการเหล่านี้พร้อมให้บริการกับอากาศยานทุกลำที่ผ่านในอาณาเขตแถลงข่าวการบิน และอาจมีบริการคำปริกษาจราจรทางอากาศและบริการควบคุมที่สูงขึ้นภายในบางส่วนของน่านฟ้าภายในอาณาเขตแถลงข่าวการบิน ตามการแบ่งระดับขององค์การการบินพลเรือนระหว่างประเทศในการแบ่งส่วนของน่านฟ้า (โดยเกี่ยวกับข้อบังคับในระดับประเทศ) และการมีอยู่ของผู้มีอำนาจที่เหมาะสมในการบริการ
แหล่งข้อมูลเพิ่มเติม

ICAO FIR WORLD old viewer with flash เก็บถาวร 2015-03-13 ที่ เวย์แบ็กแมชชีน Map viewer
ICAO FIR WORLD more viewer เก็บถาวร 2018-06-17 ที่ เวย์แบ็กแมชชีน Map viewers
ICAO FIR WORLD LIST เก็บถาวร 2017-12-28 ที่ เวย์แบ็กแมชชีน list and Map viewers
FIR WORLD ArcGIS on line viewer
ICAO FIR WORLD new viewer เก็บถาวร 2018-06-24 ที่ เวย์แบ็กแมชชีน Best Map viewer
FIR WORLD new viewer Best Map viewer with drop down
อารีทา แฟรงคลิน

| อารีทา แฟรงคลิน |
| --- | --- |
แฟรงคลิน ในปี 1968
ข้อมูลพื้นฐาน
ชื่อเกิด: อารีธา หลุยส์ แฟรงคลิน
เกิด: 25 มีนาคม ค.ศ. 1942 เมมฟิส รัฐเทนเนสซี สหรัฐอเมริกา
เสียชีวิต: 16 สิงหาคม ค.ศ. 2018(2018-08-16) (76 ปี) ดีทรอยต์ รัฐมิชิแกน สหรัฐอเมริกา
แนวเพลง: โซล, อาร์แอนด์บี, กอสเปล, แจ๊ซ
อาชีพ: นักร้อง, นักแสดง
เครื่องดนตรี: เปียโน
ช่วงปี: ค.ศ. 1956-2018
ค่ายเพลง: Columbia, Atlantic, Arista, RCA
อารีทา แฟรงคลิน (อังกฤษ: Aretha Franklin; 25 มีนาคม ค.ศ. 1942 - 16 สิงหาคม ค.ศ. 2018) เป็นนักร้องชาวอเมริกัน ร้องเพลงสไตล์โซล อาร์แอนด์บี และ กอสเปล เธอเกิดที่เมมฟิส รัฐเทนเนสซี แต่มาโตที่ ดีทรอยต์ รัฐมิชิแกน ประเทศสหรัฐอเมริกา เธอได้รับฉายาว่า ราชินีแห่งเพลงโซล หรือบางคนก็เรียกว่า เลดี้โซล เธอได้รับรางวัลแกรมมี่มาแล้ว 18 ครั้ง (11 ครั้งจากสาขา Best Female R&B Vocal Performance) อารีธามีเพลงอันดับ 1 บนบิลบอร์ดชาร์ท 2 เพลงคือ "Respect" และ  "I Knew You Were Waiting (For Me)" ที่ร่วมร้องกับจอร์จ ไมเคิล
แฟรงคลิน เสียชีวิตที่บ้านพักเมื่อ 16 สิงหาคม ค.ศ. 2018 ด้วยวัย 76 ปี สาเหตุการเสียชีวิต มีรายงานว่าจากโรคมะเร็งตับอ่อน
อัจฉริยะข้ามคืน

| --- | --- |
 อัจฉริยะข้ามคืน

ออกอากาศ: 3 กรกฎาคม พ.ศ. 2549 - 7 มกราคม พ.ศ. 2551 (ประเทศไทย)
สถานีโทรทัศน์: ไทยทีวีสีช่อง 3 (ประเทศไทย)   เวิร์คพอยท์ ทีวี (ประเทศไทย)
ผู้ดำเนินรายการ: แทนคุณ จิตต์อิสระ  (3 กรกฎาคม พ.ศ. 2549 - 7 มกราคม พ.ศ. 2551)   ปัญญา นิรันดร์กุล   (3 กรกฎาคม พ.ศ. 2549 - 5 มีนาคม พ.ศ. 2550)
ผลิตโดย: บริษัท เวิร์คพอยท์ เอ็นเทอร์เทนเมนท์ จำกัด (มหาชน)
อัจฉริยะข้ามคืน (อังกฤษ: One Night Genius) เป็นรายการเรียลลิตี้เกมโชว์ควิซโชว์รายการแรกและรายการเดียวของไทย[ต้องการอ้างอิง] สร้างสรรค์รูปแบบรายการและควบคุมการผลิตโดย รุ่งธรรม พุ่มสีนิล ออกอากาศทุกวันจันทร์ เวลา 22.30 - 23.30 น. ทางไทยทีวีสีช่อง 3 (3 กรกฎาคม 2549 - 7 มกราคม 2551) ดำเนินรายการโดย ปัญญา นิรันดร์กุล และ แทนคุณ จิตต์อิสระ โดยในแต่ละสัปดาห์จะมีผู้ร่วมแข่งขัน 8 คนจาก 8 สาขา และภายหลังได้เพิ่มรูปแบบที่ 2 กับ 9 คนจาก 9 สาขา โดยสถานที่ถ่ายทำจะเปลี่ยนแปลงไปทุกสัปดาห์
รูปแบบและกติกาของรายการ (แบบที่ 1) > ก่อนเริ่มภารกิจ

อัจฉริยะทั้ง 8 ท่าน จะมารวมกันในจุดนัดพบ และรับชุดยังชีพจากทางรายการ ซึ่งแต่ละชุดจะมีอุปกรณ์ต่างๆ ในกล่องทั้งหมด 8 ใบ โดยในกล่องแต่ละใบจะมีอุปกรณ์ดังต่อไปนี้
อาหารและอุปกรณ์การกิน
อุปกรณ์ส่องสว่าง และ/หรือคีมอเนกประสงค์
เครื่องอุปโภค
อุปกรณ์จดบันทึก
อุปกรณ์ตัด ติด ต่อ ห่อหุ้ม หรือ ชุดเตาแก๊สพกพา
โทรศัพท์มือถือที่ใช้โทรได้เพียงครั้งเดียว ไม่เกิน 1 นาที
อุปกรณ์ผูกมัด
ปริศนา เพื่อใช้ในการหากล่องปริศนาในภารกิจที่ 3 ซึ่งจะเปลี่ยนแปลงรูปแบบไปทุกสัปดาห์ และแต่ละคนจะได้คำตอบจากปริศนาไม่เหมือนกัน
โดยในบางสัปดาห์อุปกรณ์ต่างๆ อาจมีการเปลี่ยนแปลง
วิทยากรพิเศษประจำสถานที่นั้นๆ จะพาอัจฉริยะทั้ง 8 ท่าน ชมสถานที่แข่งขันนั้นๆ อย่างละเอียด เพื่อเป็นข้อมูลสำหรับการทำภารกิจในรอบต่อๆ ไป รวมไปถึงการตอบคำถามในภารกิจสุดท้ายอีกด้วย
อัจฉริยะทั้ง 8 ท่าน จะได้พักผ่อนในสถานที่ที่จัดไว้ให้ โดยสามารถใช้เวลาที่มีอยู่ในการพักผ่อน จดบันทึกเรื่องราวของสถานที่นั้นๆ หรือไขปริศนาที่ได้มาก็ได้ ในระหว่างพักผ่อนสามารถนอนหลับได้ แต่ถ้าตื่นไม่ทันเมื่อถึงเวลาทำภารกิจจะถูกปรับตกรอบทันที
รูปแบบและกติกาของรายการ (แบบที่ 1) > ภารกิจที่ 1

ภารกิจที่ 1 จะเปลี่ยนแปลงรูปแบบการแข่งขันไปในทุกสัปดาห์ ซึ่งโดยส่วนมากแล้วจะเป็นภารกิจที่ทดสอบความสามารถพื้นฐานของอัจฉริยะทั้ง 8 ท่าน โดยมีทั้งหมด 2 รูปแบบคือ
ภารกิจรายบุคคล - โดยอัจฉริยะทั้ง 8 ท่าน จะต้องทำภารกิจดังกล่าวด้วยตนเอง โดยคัดผ่านเข้ารอบ 6 คน
ภารกิจจับคู่ - อัจฉริยะทั้ง 8 ท่าน จะถูกจับสลากหรืออาจจะให้จับคู่กันเองโดยแบ่งออกเป็น 4 คู่ และร่วมมือกันทำภารกิจต่างๆ โดยคัดผ่านเข้ารอบ 3 คู่
รูปแบบและกติกาของรายการ (แบบที่ 1) > ภารกิจที่ 2

ภารกิจที่ 2 จะเปลี่ยนแปลงรูปแบบการแข่งขันไปในทุกสัปดาห์ ซึ่งโดยส่วนมากจะเป็นการแข่งขันประดิษฐ์กลไกหรือการแข่งขันตั้งสิ่งของไม่ให้ล้ม โดยมีทั้งหมด 2 รูปแบบคือ
ภารกิจรายบุคคล - โดยอัจฉริยะทั้ง 6 ท่านที่เหลือ จะต้องทำภารกิจดังกล่าวด้วยตนเอง เช่น การต่อหอคอยด้วยแท่งไม้ซ้อนสูงขึ้นไปเรื่อยๆ ไม่ให้ล้ม โดยผู้ที่ทำได้ดีที่สุด 4 คน จะผ่านเข้ารอบต่อไป
ภารกิจจับคู่ - อัจฉริยะทั้ง 6 ท่านที่เหลือ จะถูกจับสลากใหม่หรืออาจจะให้จับคู่กันเองโดยแบ่งออกเป็น 3 คู่ และร่วมมือกันทำภารกิจต่างๆ โดยทีมที่ทำได้ดีที่สุด 2 ทีมจะผ่านเข้ารอบต่อไป
รูปแบบและกติกาของรายการ (แบบที่ 1) > ภารกิจที่ 3 - ไขปริศนา

ภารกิจที่ 3 อัจฉริยะทั้ง 4 ท่านที่เหลือ จะต้องไขปริศนาที่อยู่ในถุงยังชีพของตนซึ่งได้มาตั้งแต่ตอนเริ่มการแข่งขันหรือในบางสัปดาห์จะมีสิ่งที่กำหนดเพิ่อการเลือกกล่องโดยไม่ต้องไขปริศนา แล้วนำไปหากล่องปริศนาที่ถูกต้องจากทั้งหมด 100 ใบ โดยในกล่องปริศนานั้นจะมีรหัสลับเป็นข้อความในการถอดรหัส แต่หากไปหากล่องที่ไม่ถูกต้อง จะพบป้ายข้อความว่า"ตกรอบ"ผู้เข้าแข่งขันท่านนั้นจะต้องตกรอบทันที (ป้ายข้อความ "ตกรอบ" ถูกนำมาใช้ครั้งแรกในศึกอัจฉริยะแห่งอัจฉริยะข้ามคืนครั้งที่ 1 และตั้งแต่ล้านที่ 29 เป็นต้นไป) ซึ่งอัจฉริยะจะต้องถอดข้อความนั้นให้เป็นตัวเลข 4 หลักที่เรียกว่า รหัสลับอัจฉริยะ เพื่อใช้เปิดตู้เซฟโดยการเลือกตู้เซฟจะต้องดูตามสีของแผ่นข้อความถอดรหัส กับสีของตู้เซฟ แต่ถ้าตู้เซฟผิดก็จะตกรอบเช่นเดียวกัน เมื่อเปิดตู้เซฟได้แล้วจะพบกับคำถามสุดท้าย โดยต้องไปตอบคำถามให้ถูก แต่ถ้าตอบผิดก็ตกรอบทันทีเช่นเดียวกัน อัจฉริยะ 2 ท่านแรกที่สามารถตอบคำถามสุดท้ายได้ถูกต้อง จะเข้ารอบไปชิง 1 ล้านบาท ณ เวิร์คพอยท์สตูดิโอ ทันที แต่ถ้ามีการตอบผิดครบ 2 คน คนที่เหลือก็จะเข้ารอบทันที โดยเกมถอดรหัสดังกล่าว สร้างสรรค์โดย รุ่งธรรม พุ่มสีนิล ซึ่งได้แนวความคิดมาจากการตีเลขหวยจากความฝัน
รูปแบบและกติกาของรายการ (แบบที่ 1) > ภารกิจสุดท้าย - 1 คำถาม 1 ล้านบาท

ในภารกิจสุดท้าย อัจฉริยะทั้ง 2 ท่านจะพบกับปัญญา นิรันดร์กุล (ล้านที่ 1 - ล้านที่ 21 และล้านที่ 23 - ล้านที่ 33) หรือแทนคุณ จิตต์อิสระ (ล้านที่ 22 และตั้งแต่ล้านที่ 34 เป็นต้นไป) เพื่อที่จะตอบคำถาม 1 ล้านบาท โดยพิธีกรจะอ่านคำถามไปเรื่อยๆ โดยระหว่างการอ่านคำถาม สามารถกดไฟตอบคำถามได้ทันที โดยอัจฉริยะแต่ละคน จะมีสิทธิ์ในการตอบคำถามคนละ 2 ครั้ง หากผู้ใดตอบคำถามได้ถูกต้อง จะได้รับเงินรางวัล 1 ล้านบาททันที แต่หากท่านใดตอบคำถามผิด 2 ครั้ง อัจฉริยะอีกท่านจะได้รับเงินรางวัล 1 ล้านบาททันทีเช่นกัน
รางวัล 1 ล้านบาทที่อัจฉริยะข้ามคืนแต่ละท่านจะได้รับ เป็นบัตรเครดิตเคทีซี จาก บริษัท บัตรกรุงไทย จำกัด (มหาชน) ซึ่งสามารถถอนเงินสดออกมาจากบัตรเครดิตทั้งหมดก็ได้ หรือรูดใช้ซื้อสินค้าในวงเงิน 1 ล้านบาทก็ได้ ไม่ต้องใช้คืนและไม่จำกัดระยะเวลา โดยจะมีบัตรทั้งหมด 2 แบบ คือ
บัตรเครดิตเคทีซี ไทเทเนียม มาสเตอร์การ์ด (ล้านที่ 1–7)
บัตรเครดิตเคทีซี วีซ่า แพลตินัม (ล้านที่ 8–27)
สินเชื่อเงินสด เคทีซี แคช (ล้านที่ 28-35)
สินเชื่อเงินสด เคทีซี มิลเลี่ยน สินเชื่อสำหรับบุคคลที่เป็นเจ้าของกิจการ (ล้านที่ 36-44)
บัตรเครดิตเคทีซี ไอแอม ไทเทเนียม มาสเตอร์การ์ด (ล้านที่ 45-48)
รูปแบบและกติกาของรายการ (แบบที่ 2) > ก่อนเริ่มภารกิจ

ผู้ร่วมรายการทั้ง 9 ท่าน จะใช้ชื่อเรียกว่า "อัจฉริยะ" จะมารวมกันในจุดนัดพบ และรับชุดยังชีพจากทางรายการ ซึ่งแต่ละชุดจะมีอุปกรณ์ต่างๆ ในกล่องทั้งหมด 8 ใบ โดยในกล่องแต่ละใบจะมีอุปกรณ์ดังต่อไปนี้
อาหารและอุปกรณ์การกิน
อุปกรณ์ส่องสว่าง และ/หรือคีมอเนกประสงค์
เครื่องอุปโภค
อุปกรณ์จดบันทึก
อุปกรณ์ตัด ติด ต่อ ห่อหุ้ม หรือ ชุดเตาแก๊สพกพา
โทรศัพท์มือถือที่ใช้โทรได้เพียงครั้งเดียว ไม่เกิน 1 นาที
อุปกรณ์ผูกมัด
เอกสารข้อมูลประจำจังหวัด หรือ ปริศนา เพื่อใช้ในการหากล่องปริศนาในภารกิจที่ 3 ซึ่งจะเปลี่ยนแปลงรูปแบบไปทุกสัปดาห์
โดยในบางสัปดาห์อุปกรณ์ต่างๆ อาจมีการเปลี่ยนแปลง
วิทยากรพิเศษประจำสถานที่นั้นๆ จะพาอัจฉริยะทั้ง 9 ท่าน ชมสถานที่แข่งขันนั้นๆ อย่างละเอียด เพื่อเป็นข้อมูลสำหรับการทำภารกิจในรอบต่อๆ ไป รวมไปถึงการตอบคำถามในภารกิจสุดท้ายอีกด้วย
อัจฉริยะทั้ง 9 ท่าน จะได้พักผ่อนในสถานที่ที่จัดไว้ให้ โดยสามารถใช้เวลาที่มีอยู่ในการพักผ่อน จดบันทึกเรื่องราวของสถานที่นั้น ๆ
รูปแบบและกติกาของรายการ (แบบที่ 2) > ภารกิจที่ 1

ภารกิจที่ 1 จะเป็นภารกิจที่อัจฉริยะทั้ง 9 ท่าน จะได้ออกตะลุยทำภารกิจหารหัสลับยังสถานที่ต่าง ๆ ที่ทางทีมงานได้จัดไว้ในจังหวัดนั้น ๆ ซึ่งเป็นการเจาะลึกถึงความโดดเด่นของแต่ละจังหวัด โดยอัจฉริยะทั้ง 9 ท่าน จะถูกจับสลากหรืออาจจะให้แบ่งทีมกันเองโดยแบ่งออกเป็น 3 ทีม ๆ ละ 3 คน  และร่วมมือกันทำภารกิจต่าง ๆ โดยที่เป้าหมายหลักของภารกิจนี้ก็คือ การถ่ายรูป การแย่งธงที่อยู่ ณ สถานที่เก็บรหัส และการตอบคำถามที่ได้จากตู้เซฟ ซึ่งจะนำคะแนนที่ได้มารวมกัน โดยคัดทีมที่มีคะแนนดีที่สุดเพียง 2 ทีม
แต่ต่อมาได้มีการเปลี่ยนจากการถ่ายรูป เป็นการเล่นเกมย่อยที่อยู่ในแต่ละสถานที่แทน โดยทีมที่สามารถทำคะแนนในเกมย่อยได้ดีที่สุดในแต่ละสถานที่ จะได้ไป 1 คะแนนต่อ 1 สถานที่ และมีคะแนนจากการส่งคำตอบที่ได้จากตู้เซฟเร็วที่สุดอีก 1 คะแนน ซึ่งก็ทำให้เกมดูน่าสนใจขึ้น
รูปแบบและกติกาของรายการ (แบบที่ 2) > ภารกิจที่ 2

ภารกิจที่ 2 จะเป็นการประดิษฐ์กลไกต่างๆ ซึ่งเป้าหมายของภารกิจ และ รูปแบบการแข่งขันจะเปลี่ยนแปลงไปในทุกสัปดาห์ โดยอัจฉริยะทั้ง 6 ท่านที่เหลือ จะถูกจับสลากแบ่งออกเป็นคู่ หรือ เลือกจับคู่กันเอง และร่วมมือกันทำภารกิจต่างๆ โดยทีมที่ทำได้ดีที่สุด 2 คู่จะผ่านเข้ารอบต่อไป
รูปแบบและกติกาของรายการ (แบบที่ 2) > ภารกิจที่ 3 - ไขปริศนา

ภารกิจที่ 3 อัจฉริยะทั้ง 4 ท่านที่เหลือ จะต้องไขปริศนาที่อยู่ในชุดยังชีพของตนหรือที่ได้รับซึ่งได้มาตั้งแต่ตอนเริ่มการแข่งขันหรือในบางสัปดาห์จะมีสิ่งที่กำหนดเพิ่อการเลือกกล่องโดยไม่ต้องไขปริศนาหรือให้ปริศนาก่อนเข้าสู่ภารกิจ แล้วนำไปหากล่องปริศนาที่ถูกต้องจากทั้งหมด 100 ใบ โดยในกล่องปริศนานั้นจะมีรหัสลับเป็นข้อความในการถอดรหัส แต่หากไปหากล่องที่ไม่ถูกต้อง จะพบข้อความว่า "ตกรอบ" ผู้เข้าแข่งขันจะต้องตกรอบทันที ซึ่งอัจฉริยะจะต้องถอดข้อความนั้นให้เป็นตัวเลข 4 หลัก เพื่อใช้เปิดตู้เซฟโดยการเลือกตู้เซฟดูตามสีของแผ่นข้อความถอดรหัส กับสีของตู้เซฟ แต่ถ้าตู้เซฟผิดก็จะตกรอบเช่นเดียวกัน เมื่อเปิดตู้เซฟได้แล้วจะพบกับคำถามสุดท้าย โดยต้องไปตอบคำถามให้ถูก แต่ถ้าตอบผิดก็ตกรอบเช่นเดียวกัน อัจฉริยะ 2 ท่านแรกที่สามารถตอบคำถามสุดท้ายได้ถูกต้อง จะเข้ารอบไปชิง 1 ล้านบาททันที  โดยรถยนต์จากเบนซ์เอ็นเค จะพาอัจฉริยะ 2 ท่านสุดท้าย เดินทางไปยังสถานที่แข่งขันภารกิจสุดท้าย นั่นคือ เวิร์คพอยท์สตูดิโอ แต่ถ้ามีการตอบผิดครบ 2 คน คนที่เหลือก็จะเข้ารอบทันที
รูปแบบและกติกาของรายการ (แบบที่ 2) > ภารกิจสุดท้าย - 1 คำถาม 1 ล้านบาท

ในภารกิจสุดท้าย อัจฉริยะทั้ง 2 ท่าน จะตอบคำถาม 1 ล้านบาท โดยพิธีกรจะอ่านคำถามไปเรื่อยๆ โดยระหว่างการอ่านคำถาม สามารถกดไฟตอบคำถามได้ทันที โดยอัจฉริยะแต่ละคน จะมีสิทธิ์ในการตอบคำถามคนละ 2 ครั้ง หากผู้ใดตอบคำถามได้ถูกต้อง จะได้รับเงินรางวัล 1 ล้านบาททันที แต่หากท่านใดตอบคำถามผิด 2 ครั้ง อัจฉริยะอีกท่านจะได้รับเงินรางวัล 1 ล้านบาททันทีเช่นกัน
เงินรางวัล 1 ล้านบาท สนับสนุนโดยรถจักรยานยนต์ฮอนด้า (ตั้งแต่ล้านที่ 49)
รหัสลับอัจฉริยะ

รหัสลับอัจฉริยะ คือ รหัสลับที่อยู่ในรายการเรียลลิตี้เกมโชว์ควิซโชว์ อัจฉริยะข้ามคืน ซึ่งออกอากาศทุกวันจันทร์ เวลา 22.30 - 24.00 น. ทางไทยทีวีสีช่อง 3 ผลิตโดย บริษัท เวิร์คพอยท์ เอนเตอร์เทนเมนต์ จำกัด (มหาชน) ดำเนินรายการโดย แทนคุณ จิตต์อิสระ และ ปัญญา นิรันดร์กุล โดยตามปกติ รหัสลับอัจฉริยะจะปรากฏในรายการในภารกิจที่ 3 ที่อัจฉริยะ 4 คนสุดท้ายจะต้องไขรหัสลับที่อยู่ในกล่องปริศนาให้ได้เป็นเลข 4 หลัก เพื่อใช้เปิดตู้เซฟและตอบคำถามสุดท้ายที่อยู่ในเซฟของตนให้ถูกต้อง เพื่อผ่านเข้าไปสู่ภารกิจสุดท้าย (ทั้งนี้ ในอัจฉริยะข้ามคืนตอนพิเศษ รหัสลับอัจฉริยะอาจอยู่ในภารกิจอื่น ที่นอกเหนือไปจากภารกิจที่ 3 ได้ และ รหัสลับอัจฉริยะอาจจะเป็นเลข 3, 4, 5 และ 6 หลัก แล้วแต่รหัส) รหัสลับอัจฉริยะ สร้างสรรค์โดย รุ่งธรรม พุ่มสีนิล ซึ่งได้แนวความคิดมาจากการตีเลขหวยจากความฝัน